‘ए डिभिजन लिग’ फागुन १९ गतेदेखि
यसपटकको सहिद स्मारक लिग ए डिभिजन लिग फागुन १९ देखि सुरु हुने भएको छ । अखिल नेपाल फुटबल संघ (एन्फा) र ए डिभिजन क्लबबीच बिहीबार बसेको बैठकले लिगको मिति तय गर्न सहमति भएको हो ।
काठमाडौँ — यसपटकको सहिद स्मारक लिग ए डिभिजन लिग फागुन १९ देखि सुरु हुने भएको छ । अखिल नेपाल फुटबल संघ (एन्फा) र ए डिभिजन क्लबबीच बिहीबार बसेको बैठकले लिगको मिति तय गर्न सहमति भएको हो ।यसअघि एन्फा र सहभागी हुने क्लबबीच विवाद र मतभेद भएपछि लिग आयोजनामा अन्योलता छाएको थियो । लिगको मिति निश्चित गर्नका लागि एन्फाले ए डिभिजनका १४ क्लबलाई बैठकमा बोलाएको थियो ।यसअघि पुस २८ बाट ए डिभिजन लिग सुरु हुने निर्णय भए पनि एन्फाले क्लबलाई तयारी खर्च समय नै दिन नसकेपछि विवाद सुरु भएको थियो । यसपटकको लिग डबल राउन्ड रोबिनको आधारमा हुने बताइएको छ । त्यसमा पहिलो हुनेले ७५, दोस्रो हुनेले ५० र तेस्रो हुनेले २५ लाख रुपैयाँ हात पार्नेछन् । 